समस्तीपुर में ट्रेन से कटकर दो सगी बहनों की मौत  
समस्तीपुर-मुजफ्फरपुर रेलखंड पर कर्पूरी ग्राम रेलवे स्टेशन के समीप कॉलेज की दो छात्राओं की ट्रेन से कटकर मौत हो गई, जबकि एक अन्य छात्रा घायल हो गई।
बिहार के समस्तीपुर जिले में मुफस्सिल थाना अंतर्गत समस्तीपुर-मुजफ्फरपुर रेलखंड पर कर्पूरी ग्राम रेलवे स्टेशन के समीप कॉलेज की दो छात्राओं की ट्रेन से कटकर मौत हो गई, जबकि एक अन्य छात्रा घायल हो गई।  मुफस्सिल थानाध्यक्ष अजीत कुमार सिंह ने बताया कि कर्पूरी ग्राम स्टेशन के समीप पटरी पार करते समय सुबह 11 बजे दो सगी बहनों की वैशाली सुपरफास्ट एक्सप्रेस से कटकर मौत हो गई, जबकि एक अन्य छात्रा गंभीर रूप से घायल हो गई।  उन्होंने बताया कि मृतकों की पहचान कर्पूरी गांव निवासी दिलीप ठाकुर की पुत्री मधु और सोनी कुमारी के रूप में हुई है। शवों को पोस्टमार्टम के लिए भेज दिया गया है। ट्रेन बरौनी से नई दिल्ली जा रही थी। सिंह ने बताया कि छात्राएं पटरी पारकर गोकुल कर्पूरी फुलेश्वरी कॉलेज जा रही थीं।